Gene Simmons

Gene Simmons (født Chaim Witz; 1949) er bassist og vokalist i heavy metal-bandet Kiss. Simmons kom til USA i 1957 fra Israel og byttet navn til Eugene Klein, og så senere til Gene Klein og Gene Simmons. Sammen med Paul Stanley startet han i 1970 bandet Rainbow, som senere skiftet navn til Wicked Lester. Dette bandet fikk en viss popularitet i New York, men hadde stadige utskiftninger av bandmedlemmer. Etter at Simmons og Stanley fikk med seg Ace Frehley og Peter Criss i 1972, skiftet bandet navn til Kiss tidlig i 1973.

 Liv og virke 
 Bakgrunn 
Gene Simmons ble født 25. august 1949 som Chaim Witz i HaifaLeaf, D., & Sharp, K. (2008). KISS: Behind the Mask-Official Authorized Biogrphy. Hachette UK. og vokste opp i Tirat Carmel i Israel.

Simmons har familiebakgrunn fra Ungarn.Barkan, E. R. (Ed.). (2013). Immigrants in American History: Arrival, Adaptation, and Integration [4 volumes]. Bloomsbury Publishing USA. Foreldrene ble født i småbyen Jand. Under andre verdenskrig var moren, Nora Klein, internert i konsentrasjonsleir. Morens mor, brødre, bestemor og mesteparten av familien ellers ble drept under holocaust.Campion, J. (2015). Shout It Out Loud: The Story of Kiss's Destroyer and the Making of an American Icon. Rowman & Littlefield.Berg, R. (2012). Gene Simmons: A Rock'n Roll Journey in the Shadow of the Holocaust. Hillcrest Publishing Group. Moren satt i Mauthausen da leiren ble frigjort av amerikanske styrker 5. mai 1945, hun var da 19 år gammel. Hun fortalte amerikanske etterforskere i Koblenz at hun hadde vært innom Ravensbrück og Flossenburg. Moren snakket lite om opplevelsene under krig. Simmons far var snekkeren Jechiel Weitz og han flyttet sammen med Nora Klein til Israel 1947. Foreldrene ble skilt og moren flyttet til New York med sønnen i 1958.Stratton, J. (2005). Jews, punk and the Holocaust: from the Velvet Underground to the Ramones–the Jewish-American story. Popular Music, 24(1), 79-105.

Paul Stanley i Kiss har også jødisk bakgrunn.

 Privat 
Simmons er kjent for sine mange elskere og skal etter egne utsagn ha nedlagt over 5 000 kvinner. Han har hatt forhold med blant andre Diana Ross, Cher og  Liv Ullmann. Han datet Playboy-bunnyen Shannon Tweed i 28 år før han giftet seg med henne 1. oktober 2011 på Beverly Hills Hotel i Beverly Hills. Han er for tiden bosatt i en gigantisk villa i Hollywood sammen med kona og deres to barn Nick (født 22. januar 1989) og Sophie (født 7. juli 1992). Simmons har alltid vært avholdsmann.Blabbermouth - GENE SIMMONS In Commercial For MILLER LITE Beer

Moren Flóra Kovacs vokste opp i Ungarn og overlevde holocaust der.

 TV/Film 
Simmons deltok i TV-serien Rock School i 2005, der han var musikklærer for en skoleklasse på en erke-engelsk skole og lærte dem til å bli «rockere». TV-serien kulminerer med at skoleklassen varmer opp for Motörhead. Reality-serien Gene Simmons Family Jewels startet i 2006 og gikk i syv sesonger. Serien går nærmere inn på investoren og familiemannen Simmons. Sesong syv sluttet med bryllupet hans. Simmons har uttalt at Kiss vil arrangere et «Kiss Idol» for å rekruttere arvtagere til bandet, fordi «Kiss skal vare evig». Han spiller også seg selv i en episode av CSI. Episoden heter "Long road home" og er episode nummer 17 i den 14. sesongen av serien. Den var første gang på lufta 12. mars 2014. I Norge gikk episoden på lufta på TV Norge 14. mai 2014.
Du har kanskje sett han spille seg selv i krimserien Castle, sesong 3 episode 22: To Love and Die in L.A.

Gene Simmons har hatt roller i flere filmer, der de viktigste er "Runaway" fra 1984 med Tom Selleck og "Wanted Dead or Alive" fra 1987 med Rutger Hauer.

 Referanser 

 Eksterne lenker 





Kategori:Bassister fra USA
Kategori:Kiss-medlemmer
Kategori:Medlemmer av Rock and Roll Hall of Fame (gruppemedlem)
Kategori:Personer fra USA født i Israel
Kategori:Personer fra New York City
Kategori:Personer fra Haifa
Kategori:Personer fra subdistriktet Haifa i Israel
Kategori:Bloggere
Kategori:Skuespillere innen dataspill